අනෙක් අතට, බටහිර විරෝධය සහ මුස්ලිම් විරෝධය ඔස්සේ ජාත්‍යන්තර සහ ජාතික වශයෙන් අන්තවාදයේ අගාධයකට රට ඇද දමනු ඇතැයි බොහෝ විචාරකයනට පෙනුණු බිජේපීයේ දේශපාලනයට නතු වූ ඉන්දියාව, දකුණු ආසියාව තුළ ඇමරිකාවේ ඉතාම වැදගත් "පාර්ශ්වකරුවා" බවට පත් වීමත්, ජන්ම වෛරයකින් වෙන්වී සිටි පාකිස්තානය සමඟ සංහිඳියාවක් ඇති කැර ගැනීමට, බීජේපීයේ "හින්දූත්වය" බාධාවක් කර නොගැනීමත් වජ්පායිගේ සාධන අතුරෙහි කැපී පෙනේ.